شافت فالمراية كتهضر مع راسها..دابا ش غندير مع هاد المغيار انا خصني نرجع للؤي غير تيليفونو بعدا...صافي لقيتها غنهرب وغنرجع بلليل نصوب ليه شي عشيوة زوينة ..وندوخو بشي شوميز مقو** و ندوزو شي ليلة من داكشي اكيد غادي ينسا وميخاصمش عليا...اففف سمح ليا الحب ولكن حتا صحابي عزاز عليا منقدرش نلوحح كولشي ورايا..خاصني نفهمو هادشي ..مهم حتا نرجع وتكون هضرة اخرى نور ردات شعرها اللور حيدات السبرديلة هزاتها وخرجات كتسلت من الحمام وهي كتدور فعينيها عليه ..هزات الكويرة ديالها حلات الباب وباقا معرفاتوش فين مخشي.. خرجات من الفيلا كتسلت وطلع راسها تشوف لايكون كيطل عليها من شي بالكو الفوق..حدها هربت من الجردة غير حلات الباب ديال الحديد برا وهو يزيط ..وهو يخرج ليها كان غير تما كبهضر فالتيلي..شافتو وهي تعلق ...وهو تبعها هكاك بالكلاكيطا والشورط صافي...هي كتجري على جهدها كامل وهو تابعها والكلاكيطا عنكشاتو فالجرية ونور بدات تبعد كتجري وتطلب الله يطيح وميوصلش عليها..هو تابعها والكلاكيطا شافها غير معطلاه وهو يلوحها..وكمل الجرا حفيان..وكيعيط نوووووووووور 😠😠وهي ضارت لقاتو هاز كلاكيطتو فايدو وبحايلا دار الفرفارة فرجلو هي تجري وهو كيقرب مبقا عندها جهد وهي اصلا عيانة وصل عليها..وشدها من حوايجها اللور...